# Lovely Complex

Lovely Complex (ラブ★コン, Rabu Kon) és un manga de comèdia romàntica escrit i il·lustrat per Aya Nakahara. Va ser publicat per Shueisha a Bessatsu Margaret del 2001 al 2006 i recollit en disset volums tankōbon. La sèrie tracta sobre el romanç entre una noia alta i un noi baix que són tractats com un duet de comèdia pels seus companys de classe.
A l'estranger ha estat llicenciada als Estats Units per VIZ Media, a Itàlia per Planet Manga, a Espanya per Planeta de Agostini Comics, i a Mèxic per Grup Editorial Vid.
El 2006 es va crear un joc per a la consola PlayStation 2. També aquest mateix any es va realitzar una pel·lícula Live action. El 7 d'abril de 2007 se'n va estrenar una sèrie de anime per a televisió. Posteriorment, aparegué una seqüela anomenada Lovely Complex Deluxe, però en aquesta ocasió Risa i Otani són personatges secundaris, el paper protagonista el té el germà de Risa i s'endinsa en la seva història a l'institut.

## Sinopsi

Tracta de dos joves: una noia, Koizumi Risa, relativament alta per al seu entorn (1,72 m); i un noi, Atsushi Otani, bastant baix per a la mitjana (1,56 m). Són coneguts com a All Hanshin Kyojin (un duo de còmics japonesos, un és alt i un altre baix) des que el seu professor va començar a anomenar així el primer dia a l'institut. Des del principi això va causar un conflicte entre els dos, que els va acabar portant malament. Com tots dos tenien problemes a l'hora de trobar parella, Otani, que es va interessar en una de les amigues de Risa (Chiharu), en adonar-se que a la Risa li agradava un noi de les classes d'estiu (Suzuki), li va proposar deixar les seves diferències a banda per ajudar-se mútuament. A partir de llavors van començar a avenir-se més sobretot quan descobreixen que a tots dos els agrada el mateix cantant "Umibozu" i que tenen moltes altres coses en comú malgrat la seva diferència física. Els seus amics sempre volen ajuntar-los com a parella.

## Referències

* ↑ «Love Com». Viz Media. Arxivat de l'original el 16 maig 2007.
* ↑ «Viz Media & Madman Entertainment Join Forces». Madman Entertainment. Arxivat de l'original el 26 abril 2009.
* ↑ «LOVE COM N° 01» (en castellà). Planeta DeAgostini Comics. Arxivat de l'original el 11 de juliol 2015.
* ↑ «Lovely Complex # 1» (en castellà). Grupo Editorial Vid. Arxivat de l'original el 15 setembre 2008.
* ↑ «Aya Nakahara to Launch Lovely Complex D Manga Spinoff». Anime News Network, 07-01-2009.
* ↑ «Matsuri Special, High School Debut Manga Spinoffs in May». Anime News Network, 28-03-2009.
* ↑ Santos, Carlo. «RIGHT TURN ONLY!! - Complex and Lovely». Anime News Network, 22-01-2008. «Deftly navigating through these extremes of emotion—as well as the extremes of artwork (wacky comedy expressions vs. serious shōjo heartbreak)—is a display of talent that few can hope to match.»
* ↑ Dacey, Katherine. «On the Shojo Beat: Crimson Hero, High School Debut, and Love*Com». Pop Culture Shock, 11-01-2008. «Love*Com remains one of the most consistently entertaining titles in the Shojo Beat line, winning points for stylish, evocative artwork and sympathetic, vivid characters.»
* ↑ Santos, Carlo. «Love*Com (Lovely Complex): GN 7-8». Anime News Network, 24-10-2008.
* ↑ «Manga Named to Librarians' Great Graphic Novels List». Anime News Network, 16-01-2008.